Piibe Tomp

Piibe Tomp (sündinud 22. märtsil 1988 Viljandimaal Vana-Karistes) on eesti moedisainer ja moekunstnik.

 Elukäik 
Aastatel 2003–2006 õppis Piibe Tomp Tallinna 32. Keskkoolis. Seejärel õppis Euroakadeemias moekunsti erialal, lõpetas kõrgkooli 2010. aastal. Aastatel 2012–2015 õppis Eesti Kunstiakadeemias nahakunsti, aksessuaari- ja köitedisani erialal ning sai bakalaureusekraadi.http://defol.io/eda/2018sasi-piibe-tomp Kingadisani praktika läbis ta Taanis Ecco jalatsikursustel jalanõudisainer Sille Sikmanni juures.https://www.muurileht.ee/uus-eesti-disain-piibe-tomp-ja-toku/

2016. aastast töötab Piibe Tomp Ritico OÜ-s TOKU peadisainerina Võrus. Selle töökohani leidis ta tee läbi TOKU endise disainjuhi Maarja Mõttuse kaudu.https://tokushoes.com/designers/estonian-design-awards/

 Looming 
Piibe Tomp ammutab loomingulisi ideid kõigest ümbritsevast, olgu selleks inimesed, filmid, jutuajamised, reisimine või kogemused üleüldiselt. 

Kõik jalatsid, mida TOKU toodab, on nahast ning sobivad nii meestele kui ka naistele.https://issuu.com/virukeskus.com/docs/viru_keskuse_s_giskiri_2018

Aastatel 2013–2015 disainis Tomp ka kindaid, kotte ja albumikaasi. Tema disaine sai näha Tallinna HOP galeriis, Disaini- ja Arhitektuurigaleriis ja BIO 50 näitusel Ljubljanas, Sloveenias. 

Disainitud jalanõusid
 Helsinki – puhta, minimalistliku disainijoonega sandaal, naturaalsest nahast.
 Brussels – kõigile laiskadele, et jalad saaks lihtsalt sussi libistada, 100% lambavillasest vildist.
 Tokyo – jalats, kus kohtuvad suurlinlik pragmaatilisus ja jaapanlik minimalism, pealis nahast, vooder pehmest lycrast.
 Bern – mänglevatele varvastele, 100% lambavillasest vildist.
 Budapest – kaisutajatele ja kallistajatele, 100% lambavillasest vildist.
 London – esimene "päris" king, pealis ja vooder nahast, välistald kummist.
 Stockholm – keskkonna sõbralik ja stiilsed ketsid, detailid nahast, pealmine kangakiht koosneb 70% puuvillast ja 30% polüesterist, tald lateksist.https://omaking.ee/toode/toku-stockholm-helehall-valge-valistallaga/

TOKU jalanõude projekti peab Tomp ise enda kõige õnnestunumaks ja väärtuslikumaks projektiks.https://disainikeskus.ee/uudised/saa-tuttavaks-sasi-voitja-piibe-tomp-eesti-parim-noor-tootedisainer Piibe sõnul püüdleb TOKU loodussäästlikkuse poole.

 Töötoad, kursused, praktikakohad 
 2014 käsitsi valmistatud jalanõude kursus koos Kaspar Paasiga.
 2014 intern Eesti jalanõude firmas Schekmann koos Sille Sikmanniga.
 2014 ECCO töötuba Koldingi Disainikoolis Taanis, koos Dwayne Edwardsiga.
 2014 IDEM19 töötuba Stanjelis, Sloveenia.
 2015 jalanõude töötuba koos Marianne Neboga. 

 Näitused 
 2014 BIO50 – 24. disaini biennaal, Ljubljana, Sloveenia. IDEM19 KARST – "Ühendamine". Töö: "Nothing but silence"
 2015 "Särfitud Tallinna Disaini- ja Arhitektuurigaleriis. Tööd: kott "Raven", sandaalid "To Athena", kindad "Falcon F-7"
 2015 "Pinsol" Tallinna HOP galeriis. Töö: jalanõud "Sydney"
 2015 nahakunsti näitus performance'iga riigikogu kunstisaalis.https://m.riigikogu.ee/pressiteated/muu-pressiteade-et/riigikogu-kunstisaalis-avatakse-nahakunsti-naitus-performance-ga/

 Tunnustus 
 2018 – Eesti parim noor tootedisainer, SÄSI auhind

 Viited 

Kategooria:Eesti moekunstnikud
Kategooria:Sündinud 1988